**APSTIPRINĀTA**

 Iepirkumu komisijas

 2017.gada 11.janvāra sēdē

 (protokols Nr. 1/02)

**IEPIRKUMA**

„**PASAŽIERU AUTOBUSU APKOPE UN REMONTS**”

(iepirkuma identifikācijas numurs – **LNP 2017/02**)

INSTRUKCIJA

Ludza 2017

**Saturs**

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 5 |
| 3. | Prasības pretendentiem | 5 |
| 4. | Iesniedzamie dokumenti | 6 |
| 5. | Iepirkuma komisija, tās darbība un piedāvājumu atvēršana | 6 |
| 6. | Piedāvājumu vērtēšanas un izvēles kritēriji  | 6 |
| 7. | Iepirkuma komisijas tiesības un pienākumi | 7 |
| 8. | Pretendenta tiesības un pienākumi | 8 |
| 9. | Instrukcijas pielikumi: | 8 |
|  | 1. pielikums – Pieteikums dalībai iepirkumā
2. pielikums – Informācija par pretendentu
3. pielikums – Tehniskā specifikācija
4. pielikums – Finanšu piedāvājums
 |  |
|  |

|  |
| --- |
|   |

 |  |

**1. Vispārīgā informācija**

* 1. **Iepirkuma identifikācijas numurs**

 LNP 2017/02

* 1. **Pasūtītājs**

 Ludzas novada pašvaldība

 Adrese: Raiņa iela 16, Ludza, Ludzas novads, Latvija, LV-5701

 Reģistrācijas Nr. 90000017543

 Tālruņa Nr. +371-65707400, faksa Nr. +371-65707402

 e-pasta adrese: dome@ludza.lv

* 1. **Iepirkuma priekšmets**

 Pasažieru autobusu apkope un remonts

 CPV kods: 50100000-6

* 1. **Iepirkuma metode**

 Iepirkums Publisko iepirkumu likuma 8.2 panta kārtībā

* 1. **Līguma izpildes vieta**

 Latvijas Republika, Ludzas novads

* 1. **Līguma izpildes laiks**

 12 (divpadsmit) mēneši no līguma noslēgšanas brīža

* 1. **Iepirkuma instrukcijas saņemšana un informācijas apmaiņas kārtība**
		1. Ar iepirkuma instrukciju var iepazīties Ludzas novada mājas lapā: [www.ludza.lv](http://www.ludza.lv).
		2. Pretendents, kurš pieprasa skaidrojumu par iepirkuma instrukciju, to dara rakstiski ar pasta vai faksa starpniecību, adresējot komisijai, ar norādi – iepirkumam „Pasažieru autobusu apkope un remonts” , ID Nr. LNP 2017/02 uz adresi Raiņa ielā 16, Ludzā, Ludzas novads, LV-5701, fakss 65707402.
		3. Iepirkuma kontaktpersona iepirkuma procedūras jautājumos: Inese Žuka, tālrunis 65707133, e-pasts: inese.zuka@ludza.lv, fakss: 65707402.
	2. **Piedāvājumu iesniegšanas vieta, datums, laiks un kārtība**
		1. Pretendenti piedāvājumus var iesniegt **līdz 2017.gada 23.janvārim plkst. 10.00** Ludzā, Raiņa ielā 16, LV–5701, Ludzas novada pašvaldībā, 3.stāvā, 312.kab., pie sekretāres vai pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.
		2. Saņemot piedāvājumu, pasūtītājs (pašvaldības sekretārs) reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), tā adresi, e-pasta adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.
		3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
		4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 3.stāvā, 312.kab., Ludzas novada pašvaldībā, pie sekretāres. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
		5. Visiem pretendentiem iepirkumā tiek piemēroti vienādi noteikumi.
	3. **Piedāvājuma derīguma termiņš**
		1. Pretendenta iesniegtais piedāvājums ir derīgs 60 (sešdesmit) kalendārās dienas no piedāvājuma atvēršanas dienas.
		2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.
	4. **Piedāvājuma noformēšana:**
		1. Piedāvājums iesniedzams Ludzas novada pašvaldībā (Ludzā, Raiņa ielā 16, 312.kab.) līdz **2017.gada 23. janvārim plkst. 10.00** aizlīmētā un aizzīmogotā aploksnē, uz kuras ir jānorāda *– „Iepirkums „Pasažieru autobusu apkope un remonts”, ID Nr. LNP 2017/02. Neatvērt līdz 2017.gada 23.janvārim plkst. 10.00” un pretendenta nosaukums, reģistrācijas numurs un adrese”.*
		2. Pretendentam jāiesniedz 1 (viens) piedāvājuma oriģināls.
		3. Piedāvājums sastāv no pretendentu atlases dokumentiem, tehniskā piedāvājuma, finanšu piedāvājuma.
		4. Piedāvājumam jābūt ievietotam 1.10.1.punktā minētajā aploksnē. Piedāvājuma dokumentiem jābūt cauršūtiem ar diegu tā, lai dokumentus nebūtu iespējams atdalīt. Piedāvājuma lapām jābūt sanumurētām un jāatbilst pievienotajam satura rādītājam. Uz pēdējās lapas aizmugures, cauršūšanai izmantojamais diegs nostiprināms ar pārlīmētu papīru, uz kura norādāms cauršūto lapu skaits, ko ar savu parakstu un pretendenta zīmogu apliecina pretendenta pilnvarotais pārstāvis.
		5. Piedāvājuma dokumentus izstrādā atbilstoši 2010.gada 28.septembra Ministru Kabineta noteikumu Nr. 916 „Dokumentu izstrādāšanas un noformēšanas kārtība” un 2010.gada 6.maija likuma "Dokumentu juridiskā spēka likums" prasībām.
		6. Piedāvājumā iekļautajiem dokumentiem jābūt skaidri salasāmiem, bez labojumiem. Piedāvājums jāsagatavo latviešu valodā. Piedāvājumi var tikt iesniegti citā valodā, ja katram dokumentam klāt ir pievienots pretendenta apliecināts tulkojums latviešu valodā.
		7. Pretendents iesniedz parakstītu pieteikumu (1. un 2. pielikums). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.
		8. Sagatavojot piedāvājumu, pretendents ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.
		9. Piedāvājuma dokumentus paraksta LR Uzņēmumu Reģistrā vai citas valsts līdzvērtīgā iestādē reģistrētā amatpersona ar paraksta tiesībām un/vai pilnvara, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.
		10. Iesniegtie piedāvājumi, izņemot Instrukcijas 1.8.1. punktā noteikto gadījumu, ir pasūtītāja īpašums un netiek atdoti atpakaļ pretendentiem.
	5. **Cita informācija**
		1. Neviens dokuments, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.
		2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.
1. **Informācija par iepirkuma priekšmetu**
	1. **Iepirkuma priekšmeta apraksts**:
		1. Pasažieru autobusu apkope un remonts Ludzas novada pašvaldības autobusiem.
		2. Piedāvājumu jāiesniedz par visu iepirkuma priekšmeta apjomu.
		3. Pretendents nevar iesniegt piedāvājuma variantus.
2. **Prasības pretendentiem**
	1. **Nosacījumi pretendenta dalībai iepirkumā**

3.1.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas Instrukcijā ietvertās prasības un noteikumus.

3.1.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Instrukciju vai neatbilst tā noteikumiem, var būt par iemeslu piedāvājuma noraidīšanai.

3.1.3. Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu jebkurā no šādiem gadījumiem:

3.1.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.1.3.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz **150 *euro***;

3.1.3.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas 3.punktā minētie nosacījumi.

3.2. Pretendentam ir jāatbilst sekojošām prasībām:

3.2.1. Instrukcijas 3.1.punktā minēto apstākļu esamību Pasūtītājs pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.

3.3. Ja Pretendents ir personu apvienība vai pilnsabiedrība, iepirkuma instrukcija 3.1.punktā noteiktās prasības attiecas uz katru personu apvienības un katru pilnsabiedrības biedru.

3.4. Atbilstības pārbaude:

 3.4.1. Par reģistrācijas faktu LR Uzņēmumu reģistrā Pasūtītājs pārliecināsies Uzņēmumu reģistra mājaslapā [www.ur.gov.lv](http://www.ur.gov.lv).

 3.4.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.

3.5. Pretendentam jānodrošina autotransporta līdzekļu tehniskās apkopes un remonta veikšana 30 km rādiusā no Pasūtītāja juridiskās adreses Raiņa ielā 16, Ludzā ne vēlāk kā 24 stundu laikā pēc pasūtītāja pieteikuma par apkopes vai remonta veikšanas nepieciešamību saņemšanas.

1. **Iesniedzamie dokumenti**
	1. **Pretendentu atlases dokumenti:**
		1. Pieteikumu dalībai iepirkumā sagatavo atbilstoši pievienotajai formai (1. un 2. pielikumu).
		2. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā.
	2. **Tehniskais piedāvājums**
		1. Tehniskais piedāvājums jāsagatavo saskaņā ar Tehniskās specifikācijas (3.pielikums) noteiktajām prasībām.
	3. **Finanšu piedāvājums**
		1. Piedāvājuma cena jānorāda EUR (euro) saskaņā ar Finanšu piedāvājumu par 1 (vienu) vienību un summu par visu apjomu kopumā, par kādu tiks izpildīts Pasūtījums visā līguma darbības laikā.
		2. Finanšu piedāvājumu sagatavo atbilstoši noteikumiem pievienotajai finanšu piedāvājuma formai (4. pielikums);
		3. Cenā jābūt iekļautiem visiem nodokļiem un izdevumiem par pakalpojumu sniegšanu.
2. **Iepirkuma komisija, tās darbība un piedāvājumU atvēršana**
	1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – „komisija”.
	2. Komisija savu darbu veic saskaņā ar Latvijas Republikas „Publisko iepirkumu likumu” un šo Instrukciju.
	3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita, bet ne mazāk kā trīs.
	4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.
	5. Komisijas loceklis pēc piedāvājumu iesniegšanas termiņa beigām, līdz piedāvājumu atvēršanai paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīti ar tiem Latvijas Republikas „Publisko iepirkumu likuma” 23.panta pirmās daļas izpratnē. Ja šāds apliecinājums nav parakstīts komisijas loceklis nedrīkst piedalīties turpmākajā komisijas darbībā.
3. **Piedāvājumu vērtēšanas un izvēles kritēriji**
	1. **Vispārīgie noteikumi**
		1. Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.
		2. **Piedāvājumu noformējuma pārbaude**
		3. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši instrukcijā noteiktajām prasībām.
		4. Ja piedāvājums nav noformēts atbilstoši instrukcijā noteiktajām prasībām, komisija ir tiesīga piedāvājumu noraidīt un tālāk neizvērtēt.
	2. **Pretendentu atlase**
		1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai instrukcijā izvirzītajai prasībai.
		2. Ja pretendents neatbilst kādai no instrukcijā izvirzītajām prasībām, komisija turpmāk tā piedāvājumu neizskata.
	3. **Tehnisko piedāvājumu vērtēšana**
		1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs Tehnisko piedāvājumu atbilstību Tehniskai specifikācijai.
		2. Ja tiks konstatēts, ka pretendenta Tehniskais piedāvājums neatbilst Tehniskās specifikācijas prasībām, iepirkumu komisija tālāk šo piedāvājumu neizskatīs.
	4. **Finanšu piedāvājumu vērtēšana**
		1. Komisija vērtē tikai tos pretendentu finanšu piedāvājumus, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā. Vērtēšanas laikā komisija pārbauda, vai finanšu piedāvājumā nav aritmētisku kļūdu.
		2. Ja finanšu piedāvājumā konstatēta aritmētiskā kļūda cenas aprēķināšanā**,** iepirkumu komisija to labo un paziņo pretendentam, kura piedāvājumā labojumi izdarīti atbilstoši normatīvajos aktos noteiktajā kārtībā.
		3. Vērtējot piedāvājumus, kuros bijušas aritmētiskās kļūdas, iepirkumu komisija ņem vērā labotās cenas.
	5. **Piedāvājuma izvēles kritēriji**
		1. No instrukcijā un tehniskajā specifikācijā norādītajām prasībām atbilstošajiem piedāvājumiem izvēlēsies piedāvājumu ar viszemāko cenu.
		2. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.
		3. Komisija izvēloties vienu piedāvājumu, kuram ir viszemākā cena, pieņem lēmumu slēgt iepirkuma līgumu ar iepirkumā uzvarējušo pretendentu.

1. **Iepirkuma komisijas tiesības un pienākumi**
	1. **Iepirkuma komisijas tiesības**
		1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
		2. Pieaicināt ekspertu jebkurā no piedāvājumu pārbaudes un novērtēšanas stadijām.
		3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst Instrukcijā izvirzītajām prasībām.
		4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto pakalpojumu apjomu utt.
		5. Pieņemt lēmumu slēgt iepirkuma līgumu ar izraudzīto pretendentu.
		6. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.
		7. Ja iepirkumam nav iesniegti piedāvājumi vai iesniegtie piedāvājumi neatbilst Instrukcijā prasībām, pieņemt lēmumu izbeigt iepirkumu, neizvēloties nevienu piedāvājumu.
		8. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.
		9. Jebkurā brīdī pārtraukt iepirkuma procedūru, ja tam ir objektīvs pamatojums.

**7.2. Iepirkuma komisijas pienākumi**

7.2.1. Izstrādāt un apstiprināt iepirkuma dokumentus pirms iepirkuma procedūras izziņošanas.

7.2.2. Nodrošināt iepirkuma norisi un dokumentēšanu.

7.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par instrukciju.

7.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Instrukciju, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

1. **Pretendenta tiesības un pienākumi**

**8.1. Pretendenta tiesības**

* + 1. Pretendentiem, kuri atbilst Instrukcijā pretendentiem noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.
		2. Apvienoties grupā ar citiem pretendentiem un iesniegt kopēju piedāvājumu.
		3. Pretendentam ir tiesības laicīgi pirms piedāvājumu iesniegšanas gala termiņa, iesniedzot rakstveida pieprasījumu, saņemt iepirkuma komisijas paskaidrojumu (tiks publicēts Ludzas novada mājaslapā: [www.ludza.lv](http://www.ludza.lv)) par iepirkuma procedūru.
		4. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.
		5. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	1. **Pretendenta pienākumi**
		1. Piedaloties iepirkumā ievērot normatīvo aktu prasības.
		2. Sagatavot piedāvājumus atbilstoši Instrukcijā noteiktajām prasībām.
		3. Sniegt patiesu informāciju.
		4. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.
1. **instrukcijas PIELIKUMI**

1. pielikums – Pieteikums dalībai iepirkumā.

2. pielikums – Informācija par pretendentu.

3. pielikums – Tehniskā specifikācija.

4. pielikums – Finanšu piedāvājums.

1.pielikums

Iepirkuma “Pasažieru autobusu

apkope un remonts”

 ID LNP 2017/02

**PIETEIKUMS DALĪBAI IEPIRKUMĀ**

2017. gada \_\_\_\_. \_\_\_\_\_\_\_\_\_\_\_\_\_\_

 1. Mēs, apakšā parakstījušies, esam iepazinušies ar Iepirkuma instrukciju un piekrītam visiem instrukcijas noteikumiem.

 2. Saskaņā ar iepirkuma instrukcijas prasībām piedāvājam pasažieru autobusu apkopi un remontu **par summu:**

|  |
| --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**( piedāvājuma cena bez PVN (EUR) vārdos un skaitļos)* |

3.Ar šo mēs apstiprinām, ka mūsu piedāvājums ir spēkā **60 kalendārās dienas** no instrukcijā noteiktā piedāvājumu iesniegšanas termiņa beigām, un var tikt akceptēts jebkurā laikā pirms tā spēkā esamības termiņa izbeigšanās.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

2.pielikums

Iepirkuma “Pasažieru autobusu

apkope un remonts”

 ID LNP 2017/02

**Informācija par pretendentu**

**Iepirkumam: „Pasažieru autobusu apkope un remonts”,**

**ID Nr. LNP 2017/02**

|  |  |
| --- | --- |
| **1.** | **Nosaukums:** |
| **2.** | **Reģistrācijas numurs:** |
| **3.** | **Adrese:** |
| **4.** | **Kontaktpersona :** |
| **5.** | **Telefons:** |
| **6.** | **Fakss:** |
| **7.** | **E-pasts:** |
| **8.** | **Uzņēmuma darbības sfēra (īss apraksts):** |
| **9.**  | **Finanšu rekvizīti:** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods:** |  |
| **Konta numurs:** |  |
| **Pilnvarotā persona, kas būs tiesīga parakstīt līgumu** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

3.pielikums

Iepirkuma “Pasažieru autobusu

apkope un remonts”

 ID LNP 2017/02

**TEHNISKĀ SPECIFIKĀCIJA (TEHNISKAIS PIEDĀVĀJUMS)**

**Iepirkumam: „Pasažieru autobusu apkope un remonts”, ID Nr. LNP 2017/02**

1. Pretendenta pienākums ir veikt Ludzas novada pašvaldības transporta līdzekļu tehnisko apkopi un remontu, un auto rezerves daļu pārdošanu, kas nepieciešami, lai nodrošinātu Pasūtītāja autotransporta pilnvērtīgu darbību atbilstoši satiksmes drošības normām.

2. Pretendentam jānodrošina autotransporta līdzekļu tehniskās apkopes un remonta veikšana 30 km rādiusā no Pasūtītāja juridiskās adreses Raiņa ielā 16, Ludzā.

4. Pieņemt autobusu autoservisā tehnisko apkopju vai remonta veikšanai ne vēlāk kā 24 (divdesmit četru) stundu laikā pēc pasūtītāja pieteikuma par apkopes vai remonta veikšanas nepieciešamību saņemšanas, uzrakstot automobiļa apskates aktu.

5. Nosūtīt saskaņošanai pasūtītājam autobusa tehniskās apkopes vai remonta darbu izmaksu tāmi ne vairāk kā 1 (vienas) dienas laikā pēc autobusa pieņemšanas autoservisā, norādot tajā darbu nosaukumus, paredzēto darba stundu skaitu un materiālu izmaksas, piemērotās atlaides, kā arī autobusa oriģinālo rezerves daļu piegādes termiņu un darba izpildes termiņu.

6. Neveikt darbu bez rakstiska darbu izmaksu tāmes saskaņojuma ar pasūtītāju.

7. Nekavējoties informēt pasūtītāju par autobusa tehniskās apkopes vai remonta laikā precizētajām izmaksām, veicot papildu izmaksu rakstisku saskaņošanu ar pasūtītāju pirms papildu darbu veikšanas uzsākšanas.

8. Nodrošināt autobusu rezerves daļu piegādi ne vēlāk kā 3 (trīs) darba dienu laikā.

9. Autobusu tehnisko apkopi vai remontu veikt saskaņā ar autobusu izgatavotājrūpnīcas prasībām.

10. Pēc pasūtītāja lūguma, nodrošināt autobusa uzglabāšanu apsargātā, apgaismotā un norobežotā autostāvvietā.

11. Ludzas novada pašvaldībai īpašumā uz iepirkuma izsludināšanas dienu ir šādi pasažieru autobusi:

|  |  |  |  |  |  |
| --- | --- | --- | --- | --- | --- |
| ***Nr.p.*** ***k.*** | ***Transporta******līdzekļa nosaukums*** |  ***Izlaiduma***  ***gads*** | ***Dzinēja*** ***apjoms*** | ***Degviela*** |  ***Vienību*** ***skaits*** |
| 1 | Isuzu Turkuaz |  2006 | 4751 cm3 | dīzeļdegviela |  1 |
| 2 | BMC 215 SCB |  2010 | 6692.6 cm3 | dīzeļdegviela |  1 |
| 3 | Temsa Opalin |  2008 | 6871 cm3 | dīzeļdegviela  |  2 |

12. Līguma darbības laikā var mainīties, gan samazināties, gan palielināties Pasūtītāja autotransporta līdzekļu skaits.

**PRASĪBAS PRETENDENTA AUTOSERVISU APRĪKOJUMAM UN AUTOTRANSPORTA TEHNISKĀS APKOPES UN REMONTA SNIEGŠANAS PAKALPOJUMIEM**

**Iepirkumam: „Pasažieru autobusu apkope un remonts”, ID Nr. LNP 2017/02**

|  |  |  |  |
| --- | --- | --- | --- |
| ***Nr.******p.k.*** | ***Nosaukums*** | ***Prasības*** | ***Piedāvājums*** |
| 1. | Autoservisa aprīkojums attiecīgās markas autobusu tehnisko apkopju un remonta veikšanai:  |  |  |
| 1.1. | automobiļu izgatavotājrūpnīcas noteikts, automobiļu remontam paredzēts speciālo instrumentu komplekts | ne mazāk par 1 |  |
| 2. | Automobiļu izgatavotājrūpnīcas, oficiālā importētāja vai to sertificēta apmācības personāla apmācīti autoservisa mehāniķi attiecīgo automobiļu marku tehniskā stāvokļa diagnosticēšanai, tehnisko apkopju un remontu veikšanai  | ne mazāk par 2 |  |
| 3. | Autoservisa darba laiks vienā darba dienā (stundas) | ne mazāk par 8 |  |
| 4. | Garantijas laiks uzstādītajām oriģinālajam rezerves daļām (mēneši) | ne mazāk par 12 |  |
| 5. | Norobežota, apsargāta un apgaismota autostāvvieta automobiļu novietošanai darbu veikšanas pārtraukuma un rezerves daļu piegādes laikā | nodrošina |  |
| 6. | Autoservisa klienta uzgaidāmā telpa ar sanitāro mezglu | nodrošina |  |
| 7. | Autotransporta līdzekļu tehniskā apkope un remonts, tai skaitā:  | nodrošina |  |
| 7.1. | Elektrosistēmas diagnostika | nodrošina |  |
| 7.2. | Dzinēja remonts | nodrošina |  |
| 7.3. | Elektrosistēmas remonts | nodrošina |  |
| 7.4. | Ritošās daļas remonts | nodrošina |  |
| 7.5. | Riteņu balsta iekārtas regulēšana | nodrošina |  |
| 7.6. | Riepu maiņa, montāža, balansēšana un remonts | nodrošina |  |
| 7.7. | Periodiskā automašīnas apkope | nodrošina |  |
| 7.8. | Remontam nepieciešamo rezerves daļu iegāde un nomaiņa | nodrošina |  |
| 7.9. | Diennakts evakuatora pakalpojumi | nodrošina |  |
| 7.10. | Automašīnas sagatavošana un piestādīšana tehniskajai apskatei | nodrošina |  |
| 7.11. | Un citi darbi, kas nepieciešami, lai nodrošinātu pasūtītāja autotransporta pilnvērtīgu darbību atbilstoši satiksmes drošības normām.  | nodrošina |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

 4.pielikums

Iepirkuma “Pasažieru autobusu

apkope un remonts”

 ID LNP 2017/02

**FINANŠU PIEDĀVĀJUMS**

**Iepirkumam: „Pasažieru autobusu apkope un remonts”,**

**ID Nr. LNP 2017/02**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieta) (datums)

Mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvājam veikt iepirkuma **“Pasažieru autobusu apkope un remonts” (identifikācijas Nr. LNP 2017/02)** tehniskajā specifikācijā minētos darbus, saskaņā ar iepirkuma materiāliem, iepirkuma instrukcijā noteiktajā laikā un veidā.

Piedāvājam veikt iepirkumā minēto Jūsu transporta līdzekļu tehnisko apkopi un remonta darbus autoservisā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ par šādu cenu:

 (adrese)

|  |  |  |
| --- | --- | --- |
| ***Nr.******p.k.*** | ***Nosaukums*** | ***Piedāvājums*** |
| 1. | Autoservisa vienas darba stundas cena (EUR) bez pievienotās vērtības nodokļa (ieskaitot piedāvāto atlaidi) |  |
| 2. | Atlaide autobusu rezerves daļām un smērvielām (%) |  |

Piedāvājam pieņemt autobusu autoservisā tehnisko apkopju vai remonta veikšanai ne vēlāk kā \_\_\_\_ (skat. maksimālo termiņu 3.pielikumā) laikā pēc pasūtītāja pieteikuma par apkopes vai remonta veikšanas nepieciešamību saņemšanas, uzrakstot autobusa pieņemšanas aktu.

Piedāvājam nosūtīt saskaņošanai pasūtītājam autobusa tehniskās apkopes vai remonta darbu izmaksu tāmi ne vairāk kā \_\_\_\_\_ (skat. maksimālo termiņu 3.pielikumā) laikā pēc autobusa pieņemšanas autoservisā, norādot darbu nosaukumus, paredzēto darbu stundu skaitu un materiālu izmaksas, piemērotās atlaides, kā arī autobusa rezerves daļu piegādes termiņu un darba izpildes termiņu.

Piedāvājam nodrošināt autobusa oriģinālo rezerves daļu piegādi ne vairāk kā \_\_\_\_\_\_ (skat. maksimālo termiņu 3.pielikumā) kalendāro dienu laikā un kvalitāti (garantiju) \_\_\_\_\_\_\_\_\_ (ne mazāk kā 12 (divpadsmit)) mēnešus pēc remonta pabeigšanas bez nobraukuma ierobežojuma.

 *Ar šo apstiprinām un garantējam sniegto ziņu patiesumu un precizitāti, kā arī atbilstību publiskā iepirkuma „Pasažieru autobusu apkope un remonts” (ID. Nr. LNP 2017/02) instrukcijai.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.